
ДЕТСКА ГРАДИНА  № 40 ”ДЕТСКИ СВЯТ” /с яслена група/,
гр. Варна, ж.к. „Вл. Варненчик”, ул. „6-ти септември”, до бл. 9;

тел.:052/510688;  e-mail: info-400232.edu.mon.bg

УТВЪРЖДАВАМ: Ваня Димитрова - директор
ПРАВИЛНИК

ЗА ДЕЙНОСТТА НА ДГ40,,ДЕТСКИ СВЯТ‘‘-град Варна 
                                             Приет на заседание на педагогически съвет

Протокол № 1/ /15.09.2025г.

І. ОБЩИ ПОЛОЖЕНИЯ
Чл. 1. Настоящият правилник се издава на основание чл. 28, ал. 1 и ал. 2 от Закона за предучилищно и училищно образование.
Чл. 2. Този правилник урежда устройството и дейността на детската градина в съответствие с ЗПУО и подзаконовите актове по прилагането му.

Чл. 3. С правилникът се определя организацията на предучилищното образование в детска градина № 40 „Детски свят“ и правата и задълженията на участниците в него.

Чл. 4. С настоящия правилник се създават необходимите условия и предпоставки за реализиране на основните цели и задачи произтичащи от ЗПУО, Наредба № 5 от 03.06.2016 г. за предучилищното образование и конкретните условия в детска градина № 40 „Детски свят“.
Чл. 5. Правилникът е задължителен за всички лица намиращи се на територията на детска градина № 40 „Детски свят“  – педагогически и непедагогически персонал; ръководители на педагогически дейности, които не са дейност на детската градина; родители и други лица, извършващи епизодични дейности.

Първа глава

Водещи постановки и ориентири на дейността

Чл. 6. Нашите ценности са:
1. детето и детството;

2. споделената отговорност за всяко дете;

3. екипност и доверие;

4. професионализъм и подкрепа;

5. удовлетвореност и резултатност.

Чл. 7. От съществено значение за нашия успех е устойчивото развитие на детското заведение като модерна предучилищна образователна институция. 

Чл. 8. Нашите цели са:

1. пълноценна социализация на детето в детската общност;

2. приоритетно насърчаване на емоционалната интелигентност у детето;

3. гарантиране на равен шанс за всички деца при постъпването им в училище.

Чл. 9. Нашите политики отразяват нашите ценности и целите на дейността.

Чл. 10. Ние работим в партньорство с родителите и по начин, който е открит и гарантира най-добрите интереси на детето.

Чл. 11. Детската градина осигурява необходимите условия за личностно ориентиране и резултатно обоснован педагогически процес.

Чл. 12. (1) Образованието като процес включва обучение, възпитание и социализация.

(2) Образованието в детска градина №40 „Детски свят“ се реализира в съответствие със следните принципи:

1. образователна политика за осигуряване на правото на предучилищно образование на всяко дете;

2. ориентираност към интереса и мотивацията на детето, към възрастовите и социални промени в живота му, както и към способността му да прилага усвоените компетентности на практика;

3. равен достъп до качествено образование и приобщаване на всяко дете;

4. равнопоставеност и недопускане на дискриминация при провеждане на предучилищното образование;

5. запазване и развитие на българската образователна традиция в областта на предучилищното образование;

6. прозрачност на управлението и предвидимост на развитието на детската градина;

7. партньорство и диалог по въпросите на предучилищното образование с всички заинтересовани страни за качество на предучилищното образование

Чл. 13. Основни цели на предучилищното образование:

1. интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;

2. съхраняване и утвърждаване на българската национална идентичност;

3. придобиване на компетентности, необходими за успешна личностна реализация и активен граждански живот в съвременните общности;

4. ранно откриване на заложбите и способностите на всяко дете и насърчаване на развитието и реализацията им;

5. формиране на устойчиви нагласи и мотивация за учене през целия живот;

6. формиране на толерантност и уважение към етническата, националната, културната, езиковата и религиозната идентичност на всеки гражданин;

7. формиране на толерантност и уважение към правата на децата, учениците и хората с увреждания;

8. познаване на националните, европейските и световните културни ценности и традиции.

Чл. 14. Детската градина провежда автономна образователна политика за:

1. непрекъснато повишаване на качеството на предучилищното образование;

2. ранно детско развитие;

3. подготовка на детето за училище.

Чл. 15. (1) Предучилищното образование в детска градина №40 „Детски свят“ осигурява възпитание, социализиране, обучение и отглеждане на децата до постъпването им в първи клас.

(2) Предучилищното образование в детска градина №40 „Детски свят“ се осъществява при:

1. осигурена среда за учене чрез игра;

2. съобразеност с възрастовите особености на детето;

3. гарантиране на цялостно развитие на детето;

4. възможности за опазване на физическото и психическото здраве на детето.

Чл. 16. Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират организацията в съответствие с възможностите на детската градина и Наредбата на общинския съвет за записване, отписване и преместване на децата в предучилищното образование. 

Глава втора

Статут на детската градина

Чл. 17. Детската градина е институция в системата на предучилищното и училищно образование, в която се отглеждат, възпитават, социализират и обучават деца от 3 годишна възраст до постъпването им в училище в съответствие с държавния образователен стандарт за предучилищно образование.

Чл. 18.  Детска градина № 40 „Детски свят“ е юридическо лице.

Чл. 19. Адрес на детската градинае: град Варна, ж.к. „Вл. Варненчик”, ул. „Шести септември”, до бл. 9
Чл. 20. Детската градина притежава обикновен собствен печат.

Чл. 21. Детска градина № 40 „Детски свят“ е общинска детска градина.
Чл. 22. Детската градина осъществява дейността си на принципа на автономията и в съответствие с нормативните актове.

Чл. 23. Символи на детска градина № 40 „Детски свят“  са седемцветната дъга и момиченце в синя рокличка
Чл. 24. Химн на детската градина е  песента „Детски свят“
Чл. 25. Детска градина № 40 „Детски свят“, въз основа на принципа за автономията и в съответствие с нормативните актове:

1. определя свои политики за развитието си;

2. урежда устройството и дейността си в правилник в съответствие със ЗПУО и подзаконовите актове по прилагането му;

3. избира организацията, методите и средствата на обучение за осигуряване на качествено образование; 

4. определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци;

5. участва в национални и международни програми и проекти, подпомагащи дейността й.
Чл. 26. (1) В детска градина № 40 „Детски свят“   официален език е българският.

(2) Детската градина създава условия за усвояването на книжовния български език.
       Глава трета
Записване, отписване и преместване на децата

Чл. 27. Постъпването на децата в детската градина се осъществява целогодишно. 

Чл. 28. Условията и редът за записване, отписване и преместване в детска градина № 40 „Детски свят“   се осъществява съгласно изискванията на Наредба за записване, отписване и преместване на децата в детските градина на Община Варна.
Чл. 29. Децата постъпват в детската градина не по-рано от учебната година, която започва в годината на навършване на тригодишната им възраст.
Чл. 30. В яслените групи в детската градина може да постъпват деца от 1 година до тригодишна възраст.
Чл. 31. Децата се приемат в детската градина с писмено заявление от родителите/настойниците/ по образец на детската градина.

 Чл. 32. (1) По преценка на родителя и при наличие на свободни места децата може да постъпят в детската градина и при навършени 2 години към началото на учебната година на постъпването.
(2) От 1 до 3 годишна възраст децата се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването. (3) От 3 до 7 годишна възраст децата се отглеждат, възпитават, социализират и обучават по държавните образователни стандарти за предучилищно образование.

Чл. 33 (1) Детската градина е задължена да приема деца със специални образователни потребности.

 (2) В група в детската градина могат да се обучават до 3 деца със специални образователни потребности.

(3) В случаите, когато на територията на населеното място няма друга група, която да осигурява същия вид обучение, броят на децата в конкретната група може да бъде по голям от посочения в ал. 2 след разрешение на началника на регионалното управление на образованието. Предложенията за увеличаване на броя на децата се правят от екипа за подкрепа на личностното развитие в детската градина, а когато не е сформиран такъв – от регионалния екип за подкрепа на личностното развитие към РЦППО.

Чл. 34. (1) Допълнителната подкрепа за деца със СОП в детската градина се предоставя въз основа на оценката на индивидуалните потребности, която се извършва от ЕПЛР в детската градина. В ДГ 40 „Детски свят“ има две групи от затворен тип на деца със СОП- гр.“Мечо“ и гр. „Ежко“. Групите са отворени за  целогодишен прием извън сиситемата за електронен прием. Кандидаства се на място в детската градина, след издаване на заповед от РЦПППО.
 (2) ЕПЛР в детската градина се създава със заповед на директора и извършва наблюдение и оценка за развитие на всеки конкретен случай.

 (3) ЕПЛР в детската градина изготвя и реализира план за подкрепа на всяко дете.

Чл. 35. (1) Децата може да се преместват в други детски градини през цялата учебна година при наличие на свободни места.
(2) Свободни места в детската градина са местата в рамките на определения брой по ал.1, които са останали незаети след записване на всички желаещи деца към определен момент.
 Чл. 36. Броят на групите и броят на децата в група се определят от директора на детската градина, след съгласуване с педагогическия съвет, в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Чл. 37. Ежедневното присъствие на децата във втора, трета и четвърта групи е задължително.

Чл. 38. Ежедневното присъствие на децата се отчита от учителите чрез регистриране на отсъствията в съответния раздел от дневника на детската група.

Чл. 39. (1) Отсъствията по уважителни причини се удостоверяват от родителите чрез представена медицинска бележка или заявление за отсъствие по семейни причини, по образец на детската градина.

(2) За отсъствието на децата за периода на регламентираните ваканции не се изисква представянето на документи по ал. 1.
Чл. 40. (1) В детската градина се сформират сборни групи при: 

1.
Намаляване броя деца в група – под 15 деца;  

2.
За периода на регламентираните със заповед на министъра на образованието ваканции за съответната учебна година;

3.
Отработване на празнични дни, определени с постановления на Министерски съвет;

4.
По изключение, при отсъствие на учител и невъзможността да се назначи своевременно негов заместник.
5. При неотлозни ремонтни дейнотти и/или аварии.
(2) Броят на сборните групи, организирани в случаите, посочени в ал. 3, се определя след предварително организирано писмено допитване до родителите за посещението на децата за определения период.
Чл. 41. (1). Децата се отписват от детска градина:

1. По желание на родителите чрез писмена молба до директора;

2. При постъпване в първи клас;
(2). Децата в ДГ се требват за храна до 8.30 ч. и ако родителите не са уведомили учителите, че детето ще закъснее (по установения за това ред), детето се връща от ДГ и не му се води присъствие за деня. 
(3). Децата от яслена група се требват за храна един ден преди деня, в който ще са на детска ясла, до 8.30 ч. Когато ще отсъстват, трябва да се обадят на мед. сестра в яслата също до 8.30 ч. един ден по-рано.
  (4). Децата на специален хранителен режим (по установения за това ред) се требват за храна два дена преди деня, в който ще са на детска градина, до 8.30 ч. Когато ще отсъстват, трябва да се обадят на мед. сестра,  до 8.30 ч. един ден по-рано.
 (5). Родителите могат да имат претенции за броя на присъствените дни на детето само при представени по утвърдения ред и в посочения срок документи за отсъствие. Учителите лично изчисляват присъствията за месеца на всяко дете и нанасят данните в електронен дневник,а на 1 число на седващия месец предават информация на ЗАС, за верността на които се подписват. Това се извършва само след точно приключване на дневника за съответния месец и сравняването му със заповедната книга за храна.

Глава четвърта
Организация на учебното и неучебното време
Чл. 42. (1) Предучилищното образование се организира в учебни години.

(2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.

(3) Учебната година включва учебно и неучебно време.

(4) Неучебното време е времето без педагогически ситуации по образователни направления, както и времето извън учебните дни.

(5) В учебното време се организират както основна, така и допълнителни форми на педагогическо взаимодействие, а в неучебното време без педагогически ситуации – само допълнителни форми на педагогическо взаимодействие.

Чл. 43. (1) Учебното време през учебната година е в периода от 15 септември до 31 май на следващата календарна година.

(2) Учебното време се организира в учебни седмици и в учебни дни.

(3) Учебната седмица е с продължителност пет учебни дни и съвпада с работната седмица.

(4) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни, съответно обявените работни дни са учебни за децата.

(5) Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.
(5а) Децата записани за задължително предучилищно образование в целодневна, полудневна и почасова организация в периода на учебното време, могат да отсъстват само по здравословни или по други уважителни причини, удостоверени с документ от компетентен орган, както и по семейни причини. (Изм. На Наредба 5/03.06.2016г. - ДВ, бр. 75 от 2021 г., изм. и доп. - ДВ, бр. 46 от 2024 г., в сила от 31.05.2024 г.) Отсъствията на децата  по семейни причини е допустимо за не повече от 15 дни за съответната учебна година, но не повече от 10 последователни дни, с писмено уведомяване от родителите към учителите в срок от един до три дни преди отсъствието на детето. В началото на учебната година родителите на децата в предучилищните групи се запознават от учителите с броя на дните и начина на ползването им, за извиняване на отсъствията по семейни причини, както и срока за представяне на уведомление до учителите на групата за извинение на отсъствията по семейни причини. По време на учебната година учителите по групи следят за броя на допустимите извинени отсъствия по семейни причини.
Съгласно  (Доп. - ДВ, бр. 85 от 2020 г., в сила от 02.10.2020 г., изм. и доп. - ДВ, бр. 75 от 2021 г.)  отсъствие на децата, записани за задължително предучилищно образование е допустимо и за времето на ваканциите, определени в училищното образование за съответната година със заповед на министъра на образованието и науката, както и в случаите, когато присъственият образователен процес е временно преустановен по задължително предписание на компетентен орган, определен с нормативен акт.
Чл. 44.  Неучебното време без основни форми на педагогическо взаимодействие е в периода от 1 юни до 14 септември.

Чл. 45. (1) В детска градина № 40 „Детски свят“ предучилищното образование се осъществява при целодневна организация.

Чл. 46. (1) Целодневната организация осигурява възпитание, социализация, обучение и отглеждане на децата в рамките на 12 астрономически часа на ден от 7,00ч.до 19,00ч.
(2) Приемно време на Директора на  № 40 „Детски свят“ -сряда 16,00-18,00ч.
Чл. 47. В целодневната организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:

1. условия и време за игра, почивка, включително следобеден сън;

2. условия и време за хранене – сутрешна закуска, обяд и две задължителни подкрепителни закуски – между сутрешната закуска и обяда и между обяда и вечерята;

3. дейности по избор на детето.

Чл. 48. Учителите в групата определят редуването на формите на педагогическо взаимодействие и организират деня на детето в предучилищното образование.

Чл. 49. Организацията на учебния ден за всяка детска група се изготвя от учителите на детската група и се утвърждава със заповед на директора.

Чл. 50. (1) Организацията на учебния ден включва:

	Времево разписание
	Форми и дейности

	7,00 – 8,15ч.
	Прием

Занимания по избор на децата

Утринно раздвижване

	8,30ч. – 9,00ч.
	Сутрешна закуска

	9,00 – 10,30ч.
	Педагогически ситуации и игри

Междинна закуска – плод

	10,30 – 12,00ч.
	Разходки и игри на открито/

Допълнителни двигателни и приложни дейности/ Занимания по интереси /Дейности по избор на децата/Индивидуални занимания с деца/

Празници и развлечения за децата

	12,00 – 12,45ч.
	Обяд

	13,00 – 14,50ч.


	Следобеден сън/ Индивидуални занимания с деца/ Работа с малки групи деца

	15,30 – 16,00ч.
	Подвижни игри

Следобедна закуска

	16,00 – 16,30ч.
	Организирани занимания и игри

	16,30 – 19,00ч.
	Игри, в занималнята или на двора/ 

Свободни дейности по избор/ 

Изпращане


(2) Организацията на престоя на децата е мобилна и вариативна, съобразена с потребностите на децата.

(3) Допуска изменение на дневното разписание по преценка на учителите и в зависимост от сезона и индивидуалните и възрастови особености на децата.

Чл. 51. (1) Ежедневният минимален престой на децата на открито е задължителен, съобразно изискванията на Наредба № 3 на МЗ
(2) Децата не се извеждат навън при силен вятър и/или дъжд.

(3) Приемът и предаването на децата може да се осъществява и на двора на детската градина, при подходяща температура и сухо време през всички сезони на годината. 

(4) През летния период организацията на учебния ден се осъществява преобладаващо на открито. 

Чл. 52. (1) В края на деня децата се предават лично на родителите.

(2) Детето може да бъде предадено на друг член от семейството след предварително писменно заявление от родителите.

(3) Не се допуска предаването на деца:

1. на родители, лишени от родителски грижи по съдебен път;

2. на родителите на друго дете от групата (освен когато родителите са дали писмено съгласието си за това);

3. на непълнолетни братчета или сестрички;

4. на родители във видимо нетрезво състояние.

Чл. 53. (1) При необходимост учителят споделя персонална информация за престоя на детето в групата, относно храненето, участието в организирани занимания и игри, комуникацията с другите деца.

(2) Споделената информация следва да почива на реални факти, да е уважителна към детската личност и предполагаща партньорско взаимодействие между педагозите и семейството в интерес на детето.

Чл. 54.  Ако до 19,00 родителите не вземат детето, учителят се свързва с РПУ.
Чл. 55. Крайният час за напускането на детската градина е 19.00 ч.

Глава пета 
Организация на предучилищното образование

Чл. 56. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Чл. 57. (1) Предучилищното образование се организира в групи според възрастта на децата.
(2) Предучилищното образование може да се организира и в разновъзрастови групи.
(3) Сформирането на групите по ал. 1 и 2 се определя в съответствие с държавния образователен стандарт за предучилищното образование.
(4) Когато в детската градина са записани деца с различна етническа принадлежност от една и съща възраст, не се допуска обособяването им в групи по ал. 1 въз основа на етническата им принадлежност.
Чл. 58. Предучилищното образование е задължително три години преди постъпването на децата в първи клас, но не по-рано от годината, в която детето навършва 4 години.

Чл. 59. Приемът на деца, непосещавали ДГ, във втора, трета и четвърта подготвителни групи се осъществява целогодишно.

Чл. 60.  Справки за Дирекция „Социално подпомагане“ не се издават на хартиен носител. Същите получават информация по електронен път.
(3) При необходимост такава справка може да бъде издадена повторно.

Чл. 61. (1) Отлагането на дете от постъпване в първи клас става след 30 май в годината на навършването на 7-годишна възраст.

(2) Отлагането по ал. 1 се осъществява с решение на РЦПППО Варна и РУО – Варна
Чл. 62. След писмено изразено желание от страна на родителите, 5-годишните деца могат да бъдат подготвяни за постъпване в първи клас на 6 години и при следните условия: 

1. Решението на родителите е окончателно и не подлежи на промяна.

2. Родителите информират лично директора на детската градина за това свое решение не по-късно от 1 април на учебната година.

3. Решението на родителите за по-ранното постъпване на дете в първи клас следва да е аргументирано в интерес на детето и обсъдено с учителите на групата.

Чл. 63. В детска градина № 40 „Детски свят“ се ползват познавателни книжки и учебни помагала.
Чл. 64. (1) Познавателната книжка е произведение, създадено в резултат на творческа дейност, което е одобрено от министъра на образованието и науката за осигуряване на предучилищната подготовка. 
(2) Познавателната книжка е дидактическо средство, което подпомага цялостното обучение на детето по едно или няколко образователни направления за определена възрастова група на предучилищното образование за овладяване на компетентностите, посочени в държавния образователен стандарт за предучилищното образование.

(3) Учебното помагало е произведение, създадено в резултат на творческа дейност, което подпомага предучилищното и училищното образование за:
1. конкретизиране, разширяване или задълбочаване изцяло, или в отделни части на учебното съдържание;
2. затвърждаване или практическо прилагане на усвоените компетентности.
 Чл. 65. (1) Познавателните книжки и учебните помагала трябва да са съобразени с възрастовите характеристики на децата, както и да насърчават самостоятелността и мисленето.

(2) Познавателните книжки и учебните комплекти не може да съдържат елементи на търговска реклама.

Чл. 66. В предучилищното образование на детска градина № 40 „Детски свят“ могат да бъдат използвани познавателни книжки, които са печатни издания, печатни издания с електронен вариант или електронни издания.
Чл. 67. (1) Всички деца посещаващи детската градина, получават комплект безплатни познавателни книжки.

(2) Познавателните книжки се избират от учителите на групата в съответствие с програмната система на детската градина и се закупуват със целеви средства на държавно финансиране.

(3) Познавателните книжки са лични и се предоставят еднократно за една учебна година.

(4) За периода на учебната година познавателните книжки, учебните помагала и индивидуалните учебни пособия на децата се съхраняват на специално обособени за целта места в групите.

(5) Получените познавателни книжки не подлежат на връщане или повторно използване.

Глава шеста 
Форми на педагогическо взаимодействие
Чл. 68. (1) Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето.

(2) При провеждането на педагогическото взаимодействие учителите използват игровата дейност за постигането на компетентностите по чл. 28, ал. 2 от Наредба № 5/2016 г. за предучилищно образование.
(3) Детската градина осигурява игрова дейност във всички видове организация на предучилищното образование през учебното и неучебното време.

Чл. 69. Педагогическото взаимодействие с децата се осъществява при спазване на Държавния образователен стандарт за предучилищно образование.

Чл. 70.  Педагогическото взаимодействие се:

· осъществява от квалифицирани учители и с помощта на помощник-възпитателите;

· организира съобразно възрастовите особености и индивидуални потребности на децата.

Чл. 71. Отстраняването на децата от общите занимания и игри на детската група под какъвто и да е предлог е абсолютно забранено.

Чл. 72. (1) Педагогическото взаимодействие в предучилищното образование се организира в основна форма и в допълнителни форми.

(2) Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.

Чл. 73. (1) Основната форма на педагогическо взаимодействие е педагогическата ситуация, която протича предимно под формата на игра.

(2) Педагогическите ситуации се организират само в учебното време и осигуряват постигането на очакваните резултати.

(3) Конкретното разпределяне на педагогическите ситуации по образователни направления се осъществява в седмично разпределение.

(4) Седмичното разпределение се разработва по възрастови групи от учителите на конкретната група преди началото на учебната година и се утвърждава от директора на детската градина.

Чл. 74. (1) Общ седмичен брой на педагогическите ситуации в детска градина № 40 „Детски свят“ за постигане на компетентностите като очаквани резултати е:

1. за първа възрастова група – 11;

2. за втора възрастова група – 13;

3. за трета възрастова група – 15;
4. за четвърта възрастова група – 17 
 Чл. 75. (1) Продължителността на една педагогическа ситуация по преценка на учителя е от 15 до 20 минути – за първа и за втора възрастова група, и от 20 до 30 минути – за трета и за четвърта възрастова група.
(2) Продължителността на всяка педагогическа ситуация се определя от учителя на групата и в съответствие със специфичните особености на детската група, дейността и темата.

Чл. 76. (1) В допълнителните форми на педагогическо взаимодействие се разширяват и усъвършенстват отделни компетентности, които допринасят за личностното развитие и за разнообразяване на живота на детето.

(2) Допълнителните форми на педагогическо взаимодействие се организират от учителя на групата извън времето за провеждане на педагогическите ситуации.

(3) Допълнителните форми се организират както в учебно време, така и в неучебно време.

(4) Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата.

Глава седма
Съдържание на предучилищното образование

Чл. 77. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие.

Чл. 78. (1) Предучилищното образование създава условия за:

1. цялостно развитие на детската личност;

2. придобиване на съвкупност от компетентности – знания, умения и отношения, необходими за успешното преминаване на детето към училищното образование.

(2) Компетентностите, дефинирани като очаквани резултати от възпитанието, обучението и социализацията на децата за всяка възрастова група по образователни направления:

1. Български език и литература;

2. Математика;

3. Околен свят;

4. Изобразително изкуство;

5. Музика;

6. Конструиране и технологии;

7. Физическа култура.

Чл. 79. (1) Процесът на предучилищното образование е подчинен на прилагането на програмна система като част от стратегията за развитието на детската градина, която е приета с решение на педагогическия съвет.

(2) Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.

(3) Програмната система: 

1. създава условия за придобиването на компетентностите по всяко от образователните направления;

2. отчита спецификата на детската градина и на групите;

3. съответства на интересите, възможностите и възрастовите характеристики на децата.

(4) В програмната система се включват:

1. подходи и форми на педагогическо взаимодействие;

2. разпределение на формите на педагогическо взаимодействие;

3. тематично разпределение за всяка възрастова група;

4. механизъм на взаимодействие между участниците в предучилищното образование.

 (5) Тематично разпределение се разработва, като се отчитат интересите на децата и спецификата на образователната среда.

Чл. 80. (1) За постигането на очакваните резултати учителите имат право и носят отговорност за избора на подходящи форми, методи и средства за обучение.

(2) Предпочетените педагогически технологии:

· включват приоритетното интерактивни методи и подходи;

· използване на съвременни информационни средства;

· съответствие с потребностите и интересите на съвременното дете;

· насоченост към ангажирано участие на детето;

· предлагат възможности за избор на дейност от страна на детето;

Чл. 81. (1) Учителите самостоятелно подбират теми за реализиране на образователното съдържание.

(2) Не се допуска избор на теми, които са дискриминиращи по отношение на детето и неговото семейство.

Чл. 82. При постъпването на детето в детската градина родителите се запознават с програмната система, а в началото на всяка учебна година със съдържанието на предучилищното образование за съответната възраст и очакваните резултати.

Чл. 83. За постигането на очакваните резултати, както и за постигането на допълнителни компетентности не се допуска задаването на домашна работа и работа с познавателните книжки вкъщи.

Чл. 84. Организираните занимания с децата във физкултурния салон се осъществяват от  учителите на групата при спазване на предварително утвърден график и строго спазване на противоепидемиологичните мерки.
Чл. 85. (1) Материално-дидактичната среда в занималнята и допълнителните помещения се организират, съобразно възрастовите и индивидуални особености на децата и в подкрепа на детското развитие, и при строго спазване на противоепидемичните мерки.
(2) Във всяка занималня се обособяват кътове/ ателиета за занимания и игри с малки групи деца/ подгрупи, организирани по формален признак по инициатива на учителите или по избор на децата с цел спазване на 
(3) Предметно-дидактичната среда в детската група е необходимо да отговоря на следните характеристики:

· вариативна и мобилна;

· интересна и привлекателна;

· развиваща и стимулираща;

· гарантираща възможности за избор;

· съобразена с конкретното образователно съдържание за деня.

(4) За пълноценното двигателно развитие на децата дворното пространство е разпределено:

1.
с възможности за позициониране на различните възрастови групи.
2.
обезопасено и естетически оформено;

3.
с обособени площадки за организирани спортни занимания,спортно-подготвителни игри и упражнения по безопасност на движението по пътищата;

4.
оборудвано със съвременни детски съоръжения;

5.
като обособено пространство за сцена на открито.

Чл. 86. Усвояването на български език в детска градина № 40 „Детски свят“ се осъществява в процеса на предучилищното образование чрез:

1. обучение по образователно направление Български език и литература;

2. обучение по останалите образователни направления;

3. в процеса на общуване между участниците в предучилищното образование.
Глава осма
Проследяване на резултатите от предучилищното образование

Чл. 87. (1) Проследяването на постиженията на детето се осъществява от учителите на съответната група в началото и в края на учебното време по образователните направления.

(2) Проследяването на постиженията на децата за всяка възрастова група се определя от учителите и отразява съответствието с очакваните резултати по ДОС за предучилищно образование.

Чл. 88. (1) Резултатите от проследяването на постиженията на детето се вписват в ел. дневник на групата.

(2) След изпълнение на процедурата по проследяване на постиженията на децата учителите информират родителите по подходящ начин.

Чл. 89. (1) В хода на предучилищното образование постиженията на детето се отразяват в детско портфолио.

(2) Съдържанието на портфолиото на детето в детска градина № 40 „Детски свят“ включва:

 1. Данни за институцията.
 2. Лични данни за детето.
 3. Общи данни за обучението – период на обучение в ДГ (приемане/преместване/ напускане/ завършване), организация на обучението и др.
4. Информация за постиженията и резултатите от предучилищното образование 

· резултати по образователни направления;
· готовност за постъпване в I клас.

5. Други документи, издадени на детето: 
· вид на документа;

· актуални лични данни към датата на издаване на документа;

· номер/серия и фабричен номер (ако е приложимо);

· регистрационен номер и дата на издаване;

· дата на получаване.

 6. Подкрепа за личностно развитие на децата и учениците:
· Обща подкрепа за личностно развитие. 

· Екипна работа между учителите и другите педагогически специалисти.
· Обсъждани проблеми, резултати от обмяна на добри практики.

· Допълнително обучение по образователни направления. 

· Допълнителни модули за деца, които не владеят български език.

7. Поощряване с морални и материални награди.

8. Дейности по превенция и преодоляване на проблемното поведение.

9. Ранно оценяване на потребностите и превенция на обучителните затруднения.

10. Логопедична работа.

11. Допълнителна подкрепа за личностно развитие на детето: със специални

образователни потребности/в риск/с изявени дарби/с хронични заболявания/:

· Работа с дете  по конкретен случай – план за подкрепа на детето.

· Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания.

· Необходимост и осигуреност на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти.

· Ресурсно подпомагане.

12. Други данни за детето. 

13. Материали от продуктивната дейност на детето.

14. Снимков материал.

15. Грамоти, награди и др.
(3) В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.

Чл. 90. (1) В 14-дневен срок преди края на учебното време учителят на съответната подготвителна група установява готовността на детето за училище.

(2) Готовността на детето за училище отчита физическото, познавателното, езиковото, социалното и емоционалното му развитие.

Чл. 91. Проследяването на индивидуалното развитие на детето се осъществява:

1. като съпоставимост с ДОС за предучилищно образование;

2. от учителите на детската група;

3. при спазване на изискванията за организиране на педагогическа диагностика;

4. в началото на учебната година – входящо ниво и в края на учебната година – изходно ниво;

5. при необходимост се проследява и междинно ниво;

6. проследяването се осъществява в съответствие с ДОС за предучилищно образование;

7. за диагностика се използва избран от учителите инструментариум;

8. отчитането на резултатите се вписва коректно в съответния раздел на дневника на детската група;

9. получените резултати са база за планиране на образователното съдържание;

10. индивидуалните постижения на детето могат да бъдат обсъждани по подходящ начин с родителите;

11. не се допуска етикиране на база констатирани затруднения;

12. при констатирани затруднения от страна на детето се организира допълнителна индивидуална работа, която се вписва в съответния раздел от седмичния план в дневника на детската група.

13. на проследяване подлежи всяко дете независимо по кое време е постъпило в ДГ.

Чл. 92. (1) Детската градина издава удостоверение за задължително предучилищно образование за децата от подготвителните възрастови групи в края на предучилищното образование.

(2) Удостоверението за задължително предучилищно образование се издава в срок до 31 май на съответната учебна година.

(3) Удостоверението описва готовността на детето за постъпване в първи клас и в съответствие с очакваните резултати.

(4) В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.

(5) Когато здравословното състояние на детето не позволява постъпване в първи клас и в удостоверението по ал. 1 са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година.

(6) Отлагането се извършва от РЦЦПЛР
Глава девета
Здравно осигуряване. Детски отдих и туризъм

Чл. 93. Грижата за здравето се осигурява чрез гарантиране на достъп на децата до медицинско обслужване и е съобразено с изискванията на Наредба № 3/05.02.2007г. за здрвните изисквания в ДГ.
Чл. 94. (1) Медицинското обслужване на децата от детска градина № 40 „Детски свят“ се осъществява от медицинските сестри в ДГ и  яслените групи.

Чл. 95. (1) Медицинските сестри имат следните задължения и отговорности:

1.
извършват сутрешния филтър при приемането на децата, установяват здравословното им състояние и наличие на опаразитяване в присъствие на родителя. При установяване на признаци на заболяване или опаразитяване не приемат детето и насочват родителите към личния лекар;

2.
организират и провеждат здравно-профилактични дейности за предотвратяване и ограничаване на рисковите фактори по предварително утвърден със заповед на директора план; 

3.
осъществяват комуникация с личните лекари на децата с цел установяване на особености в здравословното им състояние и редовно извършване на имунизациите;

4.
децата със СОП и/ или хронични заболявания са под специално наблюдение на медицинските специалисти в детската градина;

5.
да изискват периодично здравно–профилактичната карта от личният лекар на детето. Информацията от проведените измервания се съхранява и в досието на детето.

6.
водят нужната документация за всяко дете и редовно попълват медицинските картони на децата;

7.
ежедневно осъществяват контрол на качеството на хранителните продукти и готовата храна;

8.
 ежедневно извършват проверка на хигиенното състояние на групите, коридорите, кухнята и проведените дезинфекционни мероприятия, отразява резултатите писмено;

9.
 контролират хигиенните изисквания за поддръжка на дворното пространство и предприема необходимите мерки за неговото обезопасяване.

Чл. 96. Медицинските сестри извършват провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.

Чл. 97. (1) При заразно заболяване се изолират карантинните групи и деца.

(2) Не се допуска участие в общи дейности на детската градина и сливане на групи при обявена карантина.

Чл. 98. Медицинските сестри в яслените групи извършват филтър на децата от яслата, който включва преглед за опаразитяване, телесна температура, оглед на кожата и гърлото.

Чл. 99. (1) Контролът върху изпълнение на задълженията на медицинските специалисти в детска градина № 40 „Детски свят“ се осъществява от директора на образователната институция.

(2) При нарушения от страна на медицинското лице или отказ за изпълнение на поставени от директора задачи, директорът писмено информира кмета на общината.

Чл. 100. ДГ участва в Националните програми Програми за здравно образование на децата: схема „Училищен плод“, „Училищно мляко“
Чл. 101. Детският отдих и туризъм се организира от детската градина в интерес на децата и със съгласието на родителите, когато не съществуват забрани за това.
Чл. 102. Ръководството на детска градина № 40 „Детски свят“ организира отдиха на децата, при спазване на нормативно регламентираните изисквания за организиране и провеждане детски и ученически отдих и туризъм.

Чл. 103. По желание на родителите, ръководството на детската градина организира еднодневни екскурзии, зимен и летен отдих на децата. 

Чл. 104. Фирмата извършваща туристическа дейност се избира с решение на педагогическия съвет и след обсъждане на офертите с родителите по групи. 

Чл. 105. Определените със заповед ръководители на различни форми на организиран отдих и туризъм, носят персонална отговорност за опазване живота и здравето на децата от момента на поемането им в сборния пункт, по време на отдиха, до предаването им на родителите/ настойниците. 

Чл. 106. Детските групи за организиран отдих/туризъм се сформират след попълнена от родителите декларация за информирано съгласие.
Чл. 107. За всяко участие на дете в организиран отдих или туризъм родителите попълват декларация за информирано съгласие по образец на детската градина.

Глава десета
Организация на детското хранене

Чл. 108. Храненето в детска градина № 40 „Детски свят“ се регламентира от системата за контрол и безопасност на храните (НАССР).

Чл. 109. (1) В детската градина се приготвя храна от служители на Общински предприятия от гр. Варна, според изискванията за рационално хранене и по рецептурник, одобрен от МЗ.
Чл. 110. Здравословното хранене на децата на възраст от 1 до 7 години в детска градина № 40 „Детски свят“ се постига чрез:

1. прием на пълноценна и разнообразна храна;

2. достатъчен прием на зеленчуци и плодове;

3. ограничаване приема на мазнини, захар и сол;

4. прием на достатъчно течности.

Чл. 111. Приемането на готовата храна от кухнята е задължение на помощник възпитателя на детската група и мед. сестри в яслена група.
Чл. 112. От храната се заделят проби, които се съхраняват при температура от 0 до 4 градуса в продължение на 48 часа.

Чл. 113. Храната се разпределя и сервира от помощник възпитателя под контрола на учителя, а в яслените групи от мед. сестри. 
Чл. 114. Менюто за яслена група се изготвя от Общинска фирма, а за ДГ - централно от Комисия при „Ученическо и столово хранене”. Копие от менюто се поставя в яслената група и на общото родителско табло от медицинската сестра на ДГ.

Чл. 115. Продуктите за приготвяне на храната се получават ежедневно от склада в присъствието на градинска медицинска сестра и готвача / при отсъствие – яслена медицинска сестра /.

Чл. 116. Отговорност за качеството на храната и влагането на всички продукти носи готвача.
Чл. 117. Медицинската сестра и учителите контролират ежедневно разпределянето и консумирането на храната.

Чл. 118. Децата се хранят 4 пъти дневно.

Чл. 119. (1) По време на храненето се ползват необходимите съдове и прибори като според възрастта на децата се включват постепенно вилица и нож. 

(2) Не се допуска смесване на чисти и мръсни съдове.

Чл. 120. Според възрастта се спазват и изискванията за:

1.
култура на храненето;

2.
самообслужване по време на храна;

3.
правила за самостоятелно подреждане.

Чл. 121. Контролът по количеството и качеството на храната се осъществява ежедневно от директора и медицинските сестри.

Чл. 122. Родителите се информират ежеседмично за менюто на децата по дни писмено, на специално организирано за целта табло и чрез сайта на детското заведение.
Чл. 123. ЗАБРАНЯВА се внасянето и консумирането на торти и всякакъв вид хранителни продукти и почерпки за децата, посещаващи детското заведение.

Чл. 124. Всеки служител има право да се храни в стола срещу заплащане с предварителна заявка.

Глава единадесет
Безопасни условия на предучилищното образование в детската градина 

Чл. 125. Условия, изисквания и правила за безопасно и здравословно провеждане на възпитанието, обучението и трудовата дейност в детската градина:

1. Сградите на детска градина № 40 „Детски свят“ са изградени в съответствие с дейностите, извършващи се в тях.

2. Подовете в занималните и спалните са покрити с балатум, или ламиниран паркет.
3. Коридорите, тоалетните, стълбището, кухненския блок, пералното помещение, складовете са покрити с мозайка, или теракот.

4. Таваните и стените са изработени от материали, които не отделят вредни емисии. 

5. Във всички помещения има условия за приоритетно естествено осветление. 

6. Вратите и аварийните изходи се отварят отвътре навън безпрепятствено.

7. Аерацията на занимални, спални и другите помещения се извършва през обезопасени с комарници прозорци. 

8. Всички останали терасни врати и прозорци са надеждно затворени със съответните за целта приспособления.

 9. Вратите на електрическото табло са заключени и ключът се съхранява в ЗАС. 

Чл. 126. (1) За осигуряване на безопасни условия, обучение и труд при провеждането на възпитателна и учебна дейност в детската градина и при извършване на трудова дейност се спазват установените в Република България единни правила, норми и изисквания по отношение на: 

1. Машини, съоръжения, апарати, уреди, материали, вещества. 

2. Електрически инсталации, отоплителни и аспирационни инсталации. 

3. Строителни конструкции. 

4. Вибрации, шум, чистота на въздуха, осветеност и лъчения. 

5. Ергономични условия на възпитание, обучение и труд. 

6. Микроклимат (температура на въздуха, влажност). 

7. Съоръжения и медикаменти за лекарска помощ. 

8. Пренасяне на товари. 

9. Организираното предвижване на децата, педагогическия и непедагогическия персонал като пешеходци или пътници в транспортните средства. 

(2) За осигуряване на безопасни условия се спазват установените в Република България правила, норми и изисквания когато педагогическия и непедагогическия персонал или лица от други организации извършват самостоятелна или съвместни дейности:
1. Ремонт на електрически инсталации, водопроводни и канализационни инсталации, отоплителни и аспирационни инсталации. 

2. Ремонт, монтаж и демонтаж на машини, апарати и съоражения. 

3. Строително – монтажни дейности в детската градина. 

4. Товарно – разтоварни и транспортни дейности. 

Чл. 127. Организация на дейностите по осигуряване на безопасни условия на възпитание, обучение и труд

1. Отоплението в детската градина се включва след получената заповед на директора и след направен преглед на парната инсталация. 

2. Ползването на ел. уреди, машини и съоръжения, апаратура и други става след задължителна проверка на годността им и съобразно указанията на производителя за експлоатация. 

3. Ел. таблата се проверяват периодично за тяхната изправност, както и годността на ел. инсталацията по токови кръгове в съответствие с нормативните изисквания. 

4. Забранява се отварянето на ел. таблата от външни лица и от персонала и отстраняването на повредите на същите. 

5. При експлоатация, ремонт и поддръжка на ел. инсталацията, ел. уредите и съоръженията се спазват изискванията на Наредба № 3 на МВ.

Чл. 128. При възникване на повреди в ел. инсталацията, дежурните по смени изключват гл. прекъсвач на ел. захранването и уведомяват директора. 

Чл. 129. Противопожарните съоръжения и техника се проверяват периодично за състоянието им и годността им за използване при евентуално възникване на пожар.

Чл. 130. (1) Длъжностните лица в детската градина имат задължения за осигуряване безопасни условия на труд, възпитание и обучение на децата.

(2) В детската градина се сформира група за работа по БУВОТ, членовете на която се избират на общо събрание.

(3) В групата, освен директора има представители на педагогическия, медицинския и непедагогически персонал.

(4) Групата организира, ръководи и контролира дейността по осигуряване на безопасни и здравословни условия на възпитание, обучение и труд.

(5) Длъжностното лице, назначено със заповед на директора провежда начален и периодичен инструктаж, с цел лицата, постъпващи на работа да бъдат запознати с ПБУВОТ, Правила за опазване здравето и живота на децата, Пропусквателния режим в детската градина, Основните правила по безопаснаст и хигиена на труда, Изискванията за работа с електроуреди и на работното място и т.н.

(6) Началния и периодичен инструктаж се провеждат през работно време, по предварително изготвен план и се регистрират в съответната книга за инструктажи.

Чл. 131. Не се допускат на работа лица, които не са инструктирани.

Чл. 132. Директорът на детската градина носи отговорност за изпълнението на всички изисквания на нормативните актове, свързани с осигуряване на безопасни условия на труд и опазване здравето и живота на работещите. 
Чл. 133. Директорът на детската градина, в качеството си на работодател, реализира мерки за създаване на вътрешна система от правила и изисквания за безопасна работа, съобразена с установените в страната норми и обхващаща всички дейности.

Чл. 134. Директорът на детската градина организира трудовия процес, като се стреми да отстранява в максимална степен съществуващите рискови фактори за живота, здравето и работоспособността на децата и служителите в детското заведение.

Чл. 135. Директорът на детската градина осъществява взаимодействие и координира дейността с органите на Министерството на труда и социалните грижи, Министерството на околната среда и местните органи на държавна власт по осигуряване безопасни условия на възпитание, обучение и труд.

Чл. 136. В края на всяка учебна година директорът инициира обсъждане на условията на БУВОТ и мерки за тяхното подобряване.

Чл. 137. Директорът на детската градина утвърждава със заповед и контролира провеждането на различните видове инструктажи, като предварително утвърждава всички инструкции и правила за работа.

Чл. 138. Директорът носи отговорност за:

1. осигуряване на необходимото обучение и за безопасните условия на труд; 

2. организиране на дейности за противапожарна охрана;

3. разработването на система за предотвратяване и ликвидиране на аварии и пожари;

4. взаимодействието с отговорните институции и със служителите за медицинска помощ, за противопожарна охрана и гражданска защита за осигуряване безопасността на работещите;

5. недопускане на работа лица със заболявания и състояние, противопоказни на съответния вид работа;

6. осигуряване на необходимото работно облекло и необходимите лични предпазни средства; 

7. уведомлението по надлежния ред на общинска администрация, РИО, Инспекцията по труда и социалните грижи, Прокуратурата и Гражданската защита в случаи на тежки аварии и злополуки;

8. установяването, разследването и регистрацията на всяка станала злополука и известните му професионални заболявания по ред и начин, определени със закон. 

Чл. 139. Всички служителите и работници в детската градина са длъжни да се явяват на работа в състояние, което позволява да изпълняват възложените им задачи. 
Чл. 140. Да спазват трудовата дисциплина, установения ред и изискванията на нормативните актове по безопасността, хигиената на труда и противопожарната охрана. 

Чл. 141. Да се грижат за собствената си безопасност и безопасността на лицата, които могат да пострадат от техните действия или бездействия. 

Чл. 142. Да се убедят преди започване на работа в безопасното състояние на работното оборудване, което използват или обслужват. 

Чл. 143. За да са изправни съоръженията работещите с тях да отразяват евентуални повреди в тетрадка за ремонт. 

Чл. 144. Всеки служител е длъжен да уведоми съответните длъжностни лица за всички повреди и аварии, които създават опасност за тяхното, на децата и на други служители здраве. 

Чл. 145. При какъвто и да е инцидент с дете задължително да бъде уведомяван Директора. 

Чл. 146. В детска градина № 40 „Детски свят“ да се поддържа необходимия минимум от медикаменти за долекарска помощ. Те се съхраняват в специално определено за целта място – кабинета на мед. сестра. Достъпа на деца до тях е абсолютно изключен. 

Чл. 147. При провеждане на планирани или спешни ремонти, на ремонтни дейности на уреди, апарати, осветителни, вентилационни, ВиК инсталации, строително-монтажни дейности в сградата и на двора задължително да се спазват всички изисквания за обезопасяване. 

Чл. 148. Работещите в детската градина са задължени:

1.
Да поддържат ред на работното си място и при приключване на работния ден, да го оставят чисто и подредено. 

2.
Да повишават квалификацията, хигиената на труда и противопожарната охрана. 

3.
Да се грижат за личната си безопасност и безопасността на децата.

4.
Да сигнализират своевременно при добиване на информация за детето в риск или дете жертва на насилие.

Чл. 149. (1) Детските учители са длъжни да осигуряват необходимите условия за безопасност на децата във всеки един момент от престоя им в детската градина. 
(2) При възникнала опасност, незабавно да се информира медицинската сестра и директора на детската градина за предприемане на спешни мерки. 

(3) Да не се оставят децата без контрол под какъвто и да е предлог. 

(4) Да не допускат достъп на децата до отворени балконски врати, стерилизатори и лекарства. 

(5) Да се грижи за създаване на безопасни условия на възпитание, обучение и труд вътре в детската градина като: 

1. Подсигурява безопасни материали и играчки за работа с децата.

2. Учителките проследяват какви материали се внасят от децата в групите и дали те не са опасни за децата; 

3. Поставя на безопасно място остри и чупливи материали. 

4. Не поставя върху дидактическите шкафове тежки предмети. 

5. Следи за състоянието на ел. инсталацията в групата. 

6. Спазва хигиенните изисквания за създаване на добър миклоклимат в групата (осветление, отопление, проветривост, влажност на въздуха). 

7. Отразява в тетрадката за ремонти за същесвуващи проблеми в помещенията на детската група (ВиК, счупени стъкла, балатум и др.).

(6) Извеждането и връщането на децата от и до помещението за допълнителни педагогически услуги се извършва от учителката в групата на съответния преподавател срещу подпис. 

(7) Да се планират и реализират задачи по теми, подчинени на правилата за безопасно движение и да се организират практически занимания с децата за безопасно поведение при бедствия, аварии и катастрофи. 

(8) Учителите планират и реализират теми, подчинени на Правилника за ЗБУТ; на Програма за децата от предучилищна възраст за действия при бедствия, аварии, катастрофи и пожари; достъпни теми за децата, отнасящи се до Правилата за улично движение; превенции на насилието и риска; и др.; 
(9) Учителите носят пряка отговорност за безопасността на условия в детската група и при организирани дейности извън детската градина. 

Чл. 150. Помощник-възпитателят в детската група се грижи за създаване на безопасни условия на възпитание, обучение и труд вътре в групата като: 

1. спазват хигиенните и безопасни изисквания за работа в детската градина; Наредба № 3
2. съхраняват под строг контрол почистващи и дезинфекционните химически препарати;

3. правят мокро забърсване на пода в групата когато децата не са в движение. 

4. поставят съдовете изцедени и в изключен стерилизатор;

5. при ползване на стерилизаторите спазват инструкциите и отразяват времетраенето в тетрадка; 

6. изваждат съдовете от стерилизатора само при изключено положение; 

7. при забърсване на прозорците ползват стълби и се грижат за своята безопасност. 

8. не предприемат самоволни действия, за които нямат задължение и необходимата подготовка. Напр. подмяна на електрически лампи; 

9. при почистване на двора сигнализират за счупени уреди; 

10. всеки петък почистват филтрите на чешмите; 

11. боклукът от групите се изхвърля преди напускане на работната смяна; 

12. периодично проверяват състоянието на всички легла, столчета, шкафове и др. инвентар и при нужда търсят начин за отстраняване на повредите; 

13. носят отговарност за живота и здравето на децата до завръщане на учителките, когато те отсъстват за кратко; 

15. осигуряват необходимия минимум резервна вода за битови нужди. 

Чл. 151. За извършване дейности по осигуряване безопасни условия за възпитание, обучение и труд в детската градина се водят следните документи: 

1.
Книги за инструктаж – начален и периодичен, извънреден.

2.
Дневник за регистриране, отчитане и анализиране на злополуките или бланки за същото.

3.
Дневник за регистриране проверките на контролните органи. 
Чл. 152. (1) Пропускателният режим в детска градина № 40 „Детски свят“ се осигурява чрез специално разработени за целта и утвърдени от директора правила. 

(2) Правилата се поставят на видно място и работещите и родителите се запознават с тях срещу подпис, като по този начин се създават условия за безопасността на децата, опазване имуществото на детската градина и други нарушения на обществения ред.

(3) Пропускателният режим се организира от пом. възпитатели на смяна.

(4) Не се допуска влизането на външни лица без разрешение на директора на детската градина.

(5) Забранява се пушенето на територията на ДГ и двора, внасянето на горивни и запалителни материали,огнестрелно оръжие и други предмети, които могат да причинят нараняване.

(6) Спирането на автомобили в двора на детската градина е абсолютно забранено. Пропускането и престоя на автомобили, осигуряващи снабдяването на детското заведение се осигурява само в работното време на ЗАС.
Чл. 153. Условия, изисквания и правила за безопасно и здравословно провеждане на възпитанието и обучението 
1. При придвижване от дома до ДГ всяко дете, под ръководството на родителя, се задължава да спазва стриктно правилата за движение по пътищата.

2.  При пресичане на улиците, всяко дете е длъжно да се огледа, ослуша и ако не идва превозно средство, да премине заедно с родителя.

3.  Придвижването по коридорите и стълбищата в ДГ става само от дясно, без да се тича.

4.  Забранява се на децата да тичат, скачат и се боричкат в помещенията на ДГ.

5.  Забранява се на децата да консумират закуски, внесени отвън.

6.  Категорично се забранява на децата качването по первазите, гардеробчетата, спортните съоръжения без разрешението на учителя.

7.  По време на мероприятия извън ДГ, децата задължително и стриктно спазват указанията на учителя.

8.  Забранява се на децата да пипат и боравят с учебно-технически средства и пособия, да пипат контакти и ел. ключове, както и да носят в ДГ остри и други опасни предмети и играчки.
Глава дванадесет
Участници в предучилищното образование

Деца

Чл. 154.  (1) Децата имат следните права:
 1. да бъдат обучавани и възпитавани в здравословна, безопасна и сигурна среда;
 2. да бъдат зачитани като активни участници в образователния процес;
 3. да получават библиотечно-информационно обслужване;
 4. да получават информация относно обучението, възпитанието, правата и задълженията си;
 5. да получават обща и допълнителна подкрепа за личностно развитие;
 6. да бъдат информирани и консултирани във връзка с избора на образование и/или професия;
 7. да участват в проектни дейности, според възрастовите си възможности;
 8. да бъдат поощрявани с морални и материални награди.

Чл. 155. (1) Детска градина № 40 „Детски свят“ осигурява подкрепа за личностно развитие на децата съвместно с държавните и местните органи и структури и доставчиците на социални услуги.
(2) Детска градина № 40 „Детски свят“ самостоятелно разработва и прилага цялостни политики за:
 1. подкрепа за личностно развитие на детето и ученика;
 2. изграждане на позитивен организационен климат;
 3. утвърждаване на позитивна дисциплина;
 4. развитие на общността в детската градина.
5. приобщаване към националните традиции и културни ценности
(3) Изграждането на позитивен организационен климат се осъществява в условията на сътрудничество, ефективна комуникация и отношения на загриженост между всички участници в процеса на предучилищното образование.
(4) При работата с децата, детска градина  № 40 „Детски свят“   основава дейността си на принципа на позитивната дисциплина, която се свързва с мерки и подходи, гарантиращи изслушване на детето, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
(5) При работата с децата детска градина № 40 „Детски свят“   основава дейността си на принципа на превенцията на обучителните трудности и ранното оценяване на риска от тях. 

Чл. 156. (1) Детската градина има етичен кодекс на общността, който се приема от представители на педагогическия съвет и обществения съвет и по ред, определен в този правилник.
(2) Етичният кодекс се изготвя по достъпен и разбираем начин и се поставя на видно място в сградата на детската градина.
(3) Етичният кодекс се публикува на интернет страницата на детската градина.
Чл. 157. Подкрепа на личностното развитие на учениците
(1). Изграждането на позитивен организационен климат изисква създаване на условия за сътрудничество, ефективна комуникация и отношения на загриженост между всички участници в процеса на образование.

(2). При работата с децата институциите в системата на предучилищното образование основават дейността си на принципа на позитивната дисциплина, който се свързва с мерки и подходи, гарантиращи изслушване на детето, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

(3). При работата с децата институциите в системата на предучилищното образование основават дейността си на принципа на превенцията на обучителните трудности и ранното оценяване на риска от тях. Тези мерки се прилагат към всички деца по ред, определен в държавния образователен стандарт за приобщаващото образование - Проект "Подкрепа за равен достъп и личностно развитие.
Чл. 158. (1) На децата в детската градина се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всяко дете.
(3) За реализиране на общата и допълнителната подкрепа в детската градина работят психолог или педагогически съветник, логопед, социален работник и ресурсни учители.

Чл. 159. (1) Подкрепата за личностно развитие е обща и допълнителна.

(2) Общата и допълнителната подкрепа се осигуряват там, където е детето – в детската градина.

Чл. 160. (1) Общата подкрепа за личностно развитие включва:
 1. екипна работа между учителите и другите педагогически специалисти;
 2. допълнително обучение по образователни направления;
 3. допълнителни модули за деца, които не владеят български език;
 4. допълнителни консултации по образователни направления; 
 5. занимания по интереси;
 6. библиотечно-информационно обслужване;
 7. грижа за здравето;
 8. поощряване с морални и материални награди;
 9. дейности по превенция на насилието и преодоляване на проблемното поведение;
 10. ранно оценяване на потребностите и превенция на обучителните затруднения;
 11. логопедична работа.
(2) Общата подкрепа се осигурява от детската градина и в партньорство с центровете за подкрепа за личностно развитие.

Чл. 161. Детска градина № 40 „Детски свят“ създава условия за екипна работа между учителите и другите педагогически специалисти, в т.ч. за обсъждане на проблеми и обмяна на добри практики при работата им с едни и същи деца с цел повишаване ефективността на педагогическите подходи.

Чл. 162. Заниманията по интереси се организират от детска градина № 40 „Детски свят“ за развитие на способностите и на компетентностите на децата, за изява на дарбите им в областта на изкуствата, спорта, науките, гражданското и здравното образование, както и за придобиване на умения за лидерство.

Чл. 163. (1) Децата се поощряват с морални и с материални награди за високи постижения в предучилищното образование, в заниманията по интереси и за участие в конкурси и състезания за деца от предучилищна възраст.
Чл. 164. ДГ „Детски свят“ е длъжна да осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.  
Чл. 165. Видовете и съдържанието на дейностите по мотивация и преодоляване на проблемното поведение се определят от от ДГ и включват: 
1. обсъждане между детето и учителя с цел изясняване на възникнал проблем и получаване на подкрепа за разрешаването му; 
2. използване на посредник при разрешаване на конфликт в ДГ; 
3. консултиране на детето с психолог или с педагогически съветник; 
4. създаване на условия за включване на детето в група за повишаване на социалните умения за общуване; 
5. насочване на детето към занимания, съобразени с неговите потребности; 
6. индивидуална 
подкрепа 
за 
детето 
от 
личност, 
която 
то 
уважава (наставничество);
7. участие на детето в дейности в полза на групата или ДГ.
Чл. 166.    Допълнителната подкрепа за личностно развитие включва: 
1. работа с дете по конкретен случай; 
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; 
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 
4. ресурсно подпомагане. 
5. Допълнителната подкрепа за личностно развитие се предоставя на деца: 
6. със специални образователни потребности; 
7. в риск; 
8. с изявени дарби; 
9. с хронични заболявания. 
Чл. 167. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина. 
1. Екипът по ал. 1 осъществява и допълнителната подкрепа по чл. 187, ал. 1, т. 1 от ЗПУО. 
2. Екипът за подкрепа за личностно развитие се създава със заповед на директора за определено дете по чл. 187, ал. 2 от ЗПУО. 
3. В състава на екипа за подкрепа за личностно развитие задължително се включва психолог или педагогически съветник, както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните. 
4. Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие. 
Чл. 168.   Екипът за подкрепа за личностно развитие  в ДГ: 
1. идентифицира силните страни на детето, затрудненията, свързани с развитието, обучението и поведението му, както и причините за тяхното възникване; 
2. извършва оценка на индивидуалните потребности на детето; 
3. изготвя и реализира план за подкрепа; 
4. извършва наблюдение и оценка за развитие на всеки конкретен случай; 
5. изпълнява и други функции, предвидени в държавния образователен стандарт за приобщаващото образование. 
Родители

Чл. 169. (1) Сътрудничеството и взаимодействието между родителите и детската градина се осъществяват чрез:

1. индивидуални консултации;
2. родителски срещи; 

3. обучения;
4. всеки ден между 12:00 и 13:00 часа, когато конкретна ситуация или поведение на детето го прави необходимо, роителят може да се обади на учителите в дадената група за консултация. 

 (2) Средство за връзка със семейството на детето може да бъде и електронната поща на един от родителите, както и електронният дневник на групата.
Чл. 170. Родителите имат следните права:
 1. периодично и своевременно да получават информация за успеха и развитието на децата им в образователния процес, за спазването на правилата в детската градина и за приобщаването им към общността;
 2. да се срещат с ръководството на детската градина, с учителите и с другите педагогически специалисти в определеното приемно време или в друго удобно за двете страни време;
 3. да се запознаят с програмната система в детската градина;
 4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
 5. най-малко веднъж годишно да получават информация, подкрепа и консултиране в детската градини по въпроси, свързани с образованието и с личностното развитие на децата им;
 6. да избират и да бъдат избирани в обществения съвет на детската градина;
 7. да изразяват мнение и да правят предложения за развитие на детската градина.

Чл. 171.  (1) Родителите имат следните задължения:
 1. да осигуряват редовното присъствие на детето в задължителното предучилищно образование, като уведомяват своевременно детската градина в случаите на отсъствие на детето;
 2. да запишат детето си в детска градина или училище, в което се осъществява задължително предучилищно образование по избор;
 3. редовно да се осведомяват за своите деца относно приобщаването им в детската градина, успеха и развитието им в образованието и спазването на правила на детската група;
 4. да спазват правилника за дейността на детската градина и да съдействат за спазването му от страна на детето;
 5. да участват в процеса на изграждане на навици за самоподготовка като част от изграждането на умения за учене през целия живот;
 6. да участват в родителските срещи и изпълняват съответно взетите от тях с мнозинство решения.; Обществен съвет.
 7. да се явяват в детската градина след покана от учител, директор или друг педагогически специалист в подходящо за двете страни време;

8. да спазват началото и края на учебния ден в детската градина;
9. да водят и вземат децата си в рамките на работното време на ДГ с деца – 7.00 - 19.00 часа.

- Сутрин децата се приемат от 7.00 до 8.15 часа, като се предават лично на учителката. 

- Децата се вземат от ДГ до 18,00 часа от учителките в съответната група, а след 18,00 часа от учителката на дежурната група.

 10. да изпращат детето си в ДГ здраво, чисто и с удобни дрехи.
 (2) Родителите, чиито деца се обучават в самостоятелна организация са длъжни да гарантират постигането на целите на предучилищното образование, да осигурят необходимите условия за обучение, познавателни книжки и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.
(3) Организацията и посещението на театрални и куклени постановки се осъществява по съгласувани с Община Варна и приети правила.
(4) Строго се забранява:
1.  Да се оставят деца да идват сами в ДГ № 40 или да си отиват без придружител.

2.  Да се вземат деца от чужди лица, без изрично писмено заявление от страна на родителите.

3.  Да изпращат непълнолетни деца да вземат деца от детското заведение.

4.  Да вземат децата си от ДГ, без да са установи личен контакт с учителката.

5.  Да носят съдове с питейна вода, храна и скъпо струващи предмети.
При поява и налиюие на траен конфликт ш семейството, който въвлича дететто в рискова ситуация, родителите са длъжни своевременно да уведомят учителките или ръководството на детската градина. При наличие на съдебно решение, копие от него да бъде предоставено в детската градина. Учителите да предприемат мерки за уравновесяване на емоционалното и психическо здраве на детето. Да се установи законовото положение за статута на родителите/ в брак на секейни начала или разведени с решение на съда съгласно семейния кодекс.
(5) Родителите се запознават с Правилника, като удостоверят това с личните си подписи и са длъжни да го спазват.

Педагогически специалисти и помощник-възпитатели

Чл. 172. (1) Учителите, директорите, логопеда, психолога и ресурсния учител, както и заместник-директорите, които изпълняват норма преподавателска работа, са педагогически специалисти. 

 (2) Педагогически специалисти са лица, които изпълняват функции:
 1. свързани с обучението, възпитанието и със социализацията, както и с подкрепата за личностно развитие на децата в детските градини и центровете за подкрепа за личностно развитие;
 2. по управлението на детската градина и ЦПЛР.

Чл. 173. (1) Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил.
 (2) Длъжностите на педагогическите специалисти се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност.
(3) Педагогическите специалисти имат следните права:
 1. да бъдат зачитани правата и достойнството им;
 2. да определят методите и средствата за провеждане на образователния процес съобразно принципите и целите, определени в този закон;
 3. да участват във формирането на политиките за развитие на детската градина;
 4. да получават професионална подкрепа в процеса на изпълнение на служебните си задължения;
 5. да повишават квалификацията си;
 6. да бъдат поощрявани и награждавани.
(4) Педагогическите специалисти имат следните задължения:
 1. да осъществяват обучение и възпитание на децата в съответствие с държавните образователни стандарти;
 2. да опазват живота и здравето на децата по време на образователния процес и на други дейности, организирани от институцията;
 3. да зачитат правата и достойнството на децата, родителите и другите участници в предучилищното образование и да сътрудничат и партнират със заинтересованите страни;
 4. да поддържат и повишават квалификацията си съобразно политиките за организационно развитие на съответната институция и специфичните потребности на децата, с които работят с цел подобряване качеството на образованието им.
(5) На педагогическите специалисти се дължи почит и уважение от родителите, административните органи и обществеността.

 Чл. 174. (1) Педагогически специалист не може да извършва срещу заплащане обучение или подкрепа на деца, с които работи в детската градина, ако това заплащане е от името и за сметка на децата, включително със средства от училищното настоятелство.

(2) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата през предходната учебна година е извършвал обучение или подкрепа на деца и че това не са били деца, с които педагогическият специалист е работил в същия период.

(3) При установяване нарушение на ал. 1 и 2, както и в случаите на неподаване на декларацията или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
Чл. 175. Работещите в детската градина са длъжни да спазват етичния кодекс на детската градина.
Повишаване квалификацията на учителите, директорите и другите педагогически специалисти
Чл. 176. (1) Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие. 
(2) Планирането, координирането, управлението и контролът на дейностите за повишаване квалификацията на педагогическите специалисти се осъществяват на национално, регионално, общинско и училищно ниво. 
(3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на децата и учениците. 
(4) Директорите на детски градини, училища и центрове за подкрепа за личностно развитие са длъжни да осигуряват необходимите условия за повишаване квалификацията на педагогическите специалисти. 
 Чл. 177. (1) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени при условията и по реда на тази глава. 
(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти. 
(3) Педагогическите специалисти са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране. 
(4) Държавата създава условия за повишаване квалификацията на педагогическите специалисти по ал. 3. 
(5) Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти. 
Чл. 178. (1) Повишаването на квалификацията на педагогическите специалисти може да се организира и от детските градини, училищата и от центровете за подкрепа за личностно развитие чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити. 
 (2) Детските градини, училищата и центровете за подкрепа за личностно развитие са длъжни да осигуряват условия за повишаване на квалификацията по ал. 1 в не по-малко от 16 академични часа годишно за всеки педагогически специалист. 
Чл. 179. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика. 
 (2) Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати. 
Чл. 180. (1) Въз основа на достигнатото равнище на квалификация педагогическите специалисти може да придобиват професионално-квалификационни степени. 
(2) По-високото равнище на квалификация е основа за придобиване на по-висока професионално-квалификационна степен. 
(3) Професионално-квалификационните степени се присъждат от висши училища, които провеждат обучение за придобиване на професионална квалификация "учител" и имат програмни акредитации за провеждане на обучение за придобиване на образователно-квалификационна степен "магистър" по специалност от професионално направление съгласно Класификатора на областите на висше образование и професионалните направления и за придобиване на образователна и научна степен "доктор" по докторска програма, съответстваща на учебен предмет от училищната подготовка.  
Чл. 181. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на детската градина или училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците. 
(2) Професионалното портфолио подпомага атестирането и самооценяването на педагогическия специалист. 
Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.

Кариерно развитие на педагогическите специалисти
Чл. 182. (1) Кариерното развитие е процес на усъвършенстване на компетентности при последователно заемане на учителски длъжности или при придобиване на степени с цел повишаване качеството и ефективността на образованието. 
 (2) Учителските длъжности са: 
1. учител; 
2. старши учител; 
3. главен учител. 
(2) Кариерното развитие на педагогическите специалисти, с изключение на учителите, се осъществява чрез последователно придобиване на втора и първа степен. Присъждането им се извършва от работодателя. Степените не се запазват при прекратяване на трудовото правоотношение.  
(3) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им. 
(4) По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж. 
Чл. 183. (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на детската градина, училището или центъра за подкрепа за личностно развитие, а за директорите – и на управленската им компетентност. 
 (2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват: 
1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет – при атестиране на директорите;  
2. представители на работодателя, на регионалното управление на образованието и на педагогическия съвет – при атестиране на учителите и другите педагогически специалисти.
(3) В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти. 
(4) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директорите и другите педагогически специалисти. 
(5) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист. 
(6) При получена най-ниска оценка от атестирането работодателят заедно с атестационната комисия: 

1. правят анализ на причините, довели до ниската оценка; 

2. изработват план за методическо и организационно подпомагане на получилия ниска оценка учител, директор или друг педагогически специалист; 
3. определят наставник или наставници, които да осъществят методическа и организационна подкрепа; 
4. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа. 
(7) В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3. 
(8) Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда. 
При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3.

Поощряване и награждаване на педагогическите специалисти
Чл. 184. Педагогическите специалисти се поощряват с морални и материални награди за високи постижения в училищното образование. 

Чл. 185. Педагогическите специалисти може да бъдат награждавани с отличия и награди за образцово изпълнение на задълженията си със заповед на работодателя си по критерии, отразени във Вътрешните правила за работна заплата.

Чл. 186.  Учители
1. Учителят в детската градина организира и провежда възпитанието и обучението на децата.

2. За заемане длъжността учител се изисква диплом за завършена степен на висшето образование “Бакалавър”, “Магистър” или “Специалист”.

3. Условията и редът за заемане на длъжността учител се определят от държавно образователните изисквания за учителската правоспособност и квалификация.

4. Длъжността “учител” не може да се заема от лица, които:

5. са осъдени на лишаване от свобода с влязла в сила присъда за умишлено престъпление

6. са лишени от правото да упражняват професията си

7. страдат от заболявания и отклонения, които застрашават живота и здравето на децата, определени с Наредба на Министъра на Образованието

8. Обществеността, административните органи, децата, изразяват почит и уважение към учителя

9. Обществеността и административните органи оказват помощ и съдействие на учителите, за провеждане на ефективна възпитателна и образователна дейност.

10. Учители, постигнали високи резултати при възпитанието и обучението на децата се поощряват с грамоти и други награди, а дейността им се популяризира и получава обществено признание.

Глава петнадесета
Управление на детската градина

Чл. 187. (1) Орган за управление и контрол на детската градина е директорът.

(2) Директорът по ал. 1 управлява и представлява съответната институция.

(3) Директорът на общинска детска градина организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на директорите, учителите и другите педагогически специалисти.

Чл. 188. (1) В изпълнение на своите правомощия директорът издава заповеди.
(2) Административните актове на директорите на общинските детски градини в системата на предучилищното и училищното образование могат да се оспорват по административен ред пред кмета на общината. 

(3) Административните актове на директорите на институциите могат да се обжалват по реда на Административнопроцесуалния кодекс.

Чл. 189. При управлението и контрола на учебната, учебно-творческата, спортната и административно-стопанската дейност директорът може да се подпомага от един или няколко заместник-директори.

Чл. 190. (1) При отсъствие на директора за срок, по-малък от 60 календарни дни, той се замества от определен със заповед педагогически специалист от институцията. 
(2) Заповедта се издава от директора, а при невъзможност – от кмета на общината.

(3) При отсъствие на директора за срок, по-дълъг от срока по ал. 1, общинският кмет сключва трудов договор с друго лице за временно изпълняване на длъжността „директор“.
 Чл. 191. (1) Специализиран орган за разглеждане и решаване на основни педагогически въпроси в детската градина е педагогическият съвет.
(2) Педагогическият съвет включва в състава си всички педагогически специалисти и заместник-директорите без норма на преподавателска работа.

(3) Директорът на детската градина е председател на педагогическия съвет.

(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва детската градина както и други лица.
(5) Директорът на детската градина, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.

Чл. 192. (1) Педагогическият съвет в детската градина:
 1. приема стратегия за развитие на детската градина за следващите 4 години с приложени към нея план за действие и финансиране;
 2. приема правилник за дейността на детската градина;
 3. приема годишния план за дейността на детската градина;
 4. приема мерки за повишаване качеството на образованието;
 5. приема програма за предоставяне на равни възможности и за приобщаване на децата от уязвими групи;
 6. предлага на директора разкриване на занимания по интереси;
 7. прави предложения на директора за награждаване на деца;
 8. определя символи и ритуали на ДГ и други отличителни знаци;
  9.участва със свои представители в създаването и приемането на етичен кодекс на детската градина;
 10. запознава се с бюджета на детската градина, както и с отчетите за неговото изпълнение;
 11. периодично, най-малко три пъти през една учебна година, проследява и обсъжда нивото на усвояване на компетентности от децата и предлага съвместни мерки между учителите с цел подобряване на образователните резултати;
 12. упражнява други правомощия, определени с нормативен акт. 

(3) Документите по ал. 1 т. 1-6 се публикуват на интернет страницата на детската градина
Глава шестнадесета
Информация и документи 

Чл. 193. (1) Документите в системата на предучилищното и училищното образование се създават, обработват и съхраняват при спазване на държавния образователен стандарт за информацията и документите – Наредба № 8 от 11.08.2016 г..

(2) Държавният образователен стандарт урежда:
 1. видовете документи в системата на предучилищното и училищното образование;
 2. изискванията към формата и съдържанието на всеки от документите по т. 1;
 3. условията и реда за водене на информационни регистри;
 4. условията и реда за приемане, отчитане и унищожаване на документи с фабрична номерация;
 5. документите, които се създават, обработват и съхраняват в електронен вид.

Чл.194. Документите, издавани или водени от институциите в системата на предучилищното и училищното образование, се попълват на български книжовен език.

Чл. 195. (1) Министерството на образованието и науката организира воденето на национална електронна информационна система за предучилищното и училищното образование.
(2) Воденето на националната електронна информационна система по ал. 1 се извършва при условия и по ред, определени с държавния образователен стандарт за информацията и документите.

(3) Във всяка община се създава и води регистър на общинските детски градини. Обстоятелствата, които подлежат на вписване се определят с наредба на общинския съвет.

Глава седемнадесета
Обществен съвет на детската градина

Чл. 196. (1) С цел създаване на условия за активни и демократично функциониращи общности към всяка детска градина се създава обществен съвет.

(2) Общественият съвет е орган за подпомагане на развитието на детската градина и за граждански контрол на управлението й.

Чл. 197. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца от съответната институция. 

(2) Представителите на родителите се излъчват от събрание на родителите, свикано от директора на детската градина. 
(3) На събранието се определя броят на представителите на родителите и се избират и резервни членове на обществения съвет.

(4) Председателят на обществения съвет се избира от членовете му.

(5) Членовете на обществения съвет се определят за срок не по-дълъг от три години.

Чл. 198. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.

(2) С право на съвещателен глас в работата на обществения съвет на детските градини участва и представител на настоятелството.

(3) В заседанията на обществения съвет могат да бъдат канени и служители на институцията, на регионалното управление на образованието, експерти, на синдикатите, на юридическите лица с нестопанска цел и други заинтересовани лица.

Чл. 199. (1) Директорът на детската градина има право да присъства на заседанията на обществения съвет и да изразява становище по разглежданите въпроси.

(2) Директорът е длъжен при поискване от обществения съвет да предоставя всички сведения и документи, необходими за дейността му.

(3) При необходимост директорът може да отправи искане до председателя на обществения съвет за свикването му.

Чл. 200. (1) Общественият съвет в детската градина: 

1. одобрява стратегията за развитие на детската градина и приема ежегодния отчет на директора за изпълнението й; 

2. участва в работата на педагогическия съвет при обсъждането на програма за предоставяне на равни възможности за приобщаване на деца от уязвими групи и при обсъждане на избора на униформи; 

3. предлага политики и мерки за подобряване качеството на образователния процес въз основа на резултатите от самооценката на институцията и инспектирането на детската градина; 

4. дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет; 

5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на детската градина; 

6. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 

7. съгласува избраните от учителите познавателни книжки; 

8. сигнализира компетентните органи, когато при осъществяване на дейността си констатира нарушения на нормативните актове; 

9. участва в създаването и приемането на етичен кодекс на ДГ.

(2) При неодобрение от обществения съвет документите се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

(3) Общественият съвет в частната детска градина и в частното училище изпълнява правомощието си по ал. 1, т. 4 само за средствата, получавани от държавния бюджет.

Чл. 201. Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.

Глава осемнадесета
Имущество и финансиране

Чл. 202. (1) За целите на дейността си детска градина № 40 „Детски свят“ разполагат с добре изградена и подържана материално-техническа база.

(2) Отговорност за опазването на материалната база носят всички работещи в детска градина.
(3) Материално-отговорно лице е ЗАС.

Чл. 203. Работещите в детската градина и децата имат право да ползват безпрепятствено и по предназначение наличната МТБ.

Чл. 204. (1) Работещите и родителите са длъжни да опазват материалната база на детската градина.

(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.

Чл. 205. При допусната повреда виновното поведение се санкционира.

Чл. 206. (1) Детска градина № 40 „Детски свят“ работи в условията на делегиран бюджет.

(2) Сградите на детското заведение, както и всички материални активи са общинска собственост.

(3) Финансирането на детското заведение става от държавни и местни дейности. 

(4) Бюджетът се формира в началото на всяка финансова година. 

(5) Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.

Чл. 207. Възможности за допълнителни приходи – разработване на образователни проекти, приходи от базари и дарения.
Глава деветнадесета
Родителско настоятелство на детската градина

Чл. 208. (1). В ДГ № 40 „Детски свят“ действа родителско настоятелство, като независимо доброволно сдружение за подпомагане дейността наДГ.
(2) Към всяка ДГ може да се създава само едно настоятелство. 
(3) Настоятелствата се създават като юридически лица с нестопанска цел за осъществяване на общественополезна дейност и организират дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт. 
Чл. 209. (1) Настоятелството се учредява по инициатива на директора на детската градина, или на родители, учители или общественици. 
 (2) Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.
Чл. 210. (1) Органи на настоятелството са общото събрание и съветът на настоятелите. 
(2) Членовете на съвета на настоятелите се избират от общото събрание за срок до 4 години. 
(3) Съветът на настоятелите избира измежду членовете си председател.  
Чл. 211. За постигане на целите си настоятелствата: 
1. съдействат за осигуряване на допълнителни финансови и материални средства за детската градина, и контролират целесъобразното им разходване; 
2. подпомагат изграждането и поддържането на материално-техническата база на детската градина,; 
3. съдействат при организиране на ученическото хранене, за осигуряване на транспорт и при решаването на други социално-битови проблеми на децата, учителите от, детската градина 

4. съдействат за реализирането на програми по проблемите на децата, за заниманията по интереси, организирания отдих, туризъм и спорт с децата; 
5. организират и подпомагат обучения на родителите по въпросите на възпитанието и развитието на техните деца; 
6. организират обществеността за подпомагане на детската градина, 

7. сигнализират компетентните органи при извършени нарушения в системата на предучилищното образование. 
Административнонаказателни разпоредби
Чл. 212. (1) Родители, които не запишат децата си, подлежащи на задължително предучилищно, в детска градина, се наказват с глоба в размер от 50 до 150 лв. 
(2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина, се наказват с глоба в размер от 50 до 150 лв. 
(3) Родители, които не осигуряват присъствието на децата си в допълнителното обучение по чл. 124, ал. 2 от ЗПУО, се наказват с глоба в размер от 50 до 150 лв.  

(4) При повторно извършване на нарушението по ал. 1, 2 и 3 глобата е в размер от 100 до 500 лв. 
(5) Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината. 
(6) Наказателните постановления се издават от кмета на общината или от овластено от него длъжностно лице. 
(7) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини, 
Глава двадесета  
Ред за влизане и напускане на територията на ДГ № 40 "Детски свят"
Чл. 213. Пропусквателният режим в ДГ № 40 се организира на основание МПС № 255/30.06.1995г. на МОН за недопускане извършване на терористични действия, отвличания и др. тежки престъпления в учебни заведения, за осигуряване безопасност на децата при престоя им в детската градина, както и за опазване и съхраняване на базата и имуществото и в съответствие на противоепидемичните мерки. 
Чл. 214. Детската градина се охранява от СОТ (служба по охрана на труда) „Спартак”. 
Чл. 215. (1). Помещенията в ДГ се отключват и заключват в началото и края на работния ден от съответно работещия в тях персонал.

(2) По време на дежурството за пропусквателен режим, дежурните лица изпълняват следните задължения:

т.1. Пропускат в детското заведение само родителите и децата, които редовно го посещават.

т.2. Пропускат непознати външни лица след представяне на документи за самоличност – лична карта, шофьорска книжка и информация при кого отиват.

Дежурният е длъжен да провери и потвърди причината за посещението.

т. 3. При внасяне на обемни предмети, дежурните имат право да проверяват лични багаж или личните превозни средства на неработещите и посетителите.

Чл. 216. Забранява се влизането на външни лица в ДГ без знанието и разрешението на директора.

Чл. 217. Ако детето не е взето до 19.00 часа, учителят задължително уведомява писмено с бележка на входа къде се намира детето и го предава в РПУ на МВР с информация къде живее детето.

Чл. 218. Телефонът на ДГ се ползва само за служебни разговори. 

ДОПЪЛНИТЕЛНИ РАЗПОРЕДБИ
Чл.219. Сведения относно здравословното състояние на децата родителите получават от мед.персонал.

Чл.220. Сведения относно възпитанието и обучението на децата родителите получават от учителите на съответната група.

Чл.221. Забранява се изпълнението на заповеди и нареждания, противоречащи на този правилник.

ЗАКЛЮЧИТЕЛНИ РАЗПОРЕДБИ
Чл. 222. При евакуация се използват всички входове и стълбища от всички / педагогически и непедагогически персонал / съгласно изработения план за евакуация.

Чл. 223. (1) Всички лица, които влизат в сградата на ДГ, са длъжни при поискване от дежурния служител да удостоверяват самоличността си със съответен документ. При отказ да направят това, същите не се допускат в ДГ.

(2) Всички външни лица са длъжни да изпълняват указанията на охраната и дежурните служители, относно спазването на вътрешния ред и ненарушаването на дейността на ДГ.

(3) В сградата на ДГ не се допускат лица в нетрезво състояние, както и с кучета или оръжие. Не се допускат външни лица да влизат в помещенията на групите по време на учебни занятия както и да пушат в района на градината.

Чл. 224. (1) учителите, служителите и работниците се инструктират за осигуряване на безопасни и здравословни условия на труд и удостоверяват направения инструктаж с подписите си в специални книги.

(2) Щатният персонал се инструктира не по - малко от 3 пъти през учебната година от директора.

Чл. 225.  (1) Имащите достъп до дневниците нямат право да ги предоставят на други лица и изнасят извън пределите на ДГ по какъвто и да е повод.

(2) Дневниците, книгите за подлежащи и регистрационните книги се съхраняват от директора, 

Чл.226. При допусната грешка в документ, който е прошнурован и прономерован, грешката се зачертава с една линия, след което се нанася поправката. Поправката се заверява от директора и се подпечатва с печата на ДГ.

Чл. 227. Заверяването на документацията и осъществяването на контрол по нейното водене се извършва от директора .

Чл. 228. Децата получават документ за завършен ПГ, или за преместване в друго ДГ, ако не дължат средства на ДГ.

Чл. 229. (1) Инвентарът се зачислява на работници, служители и учители в училище от домакина срещу подпис в инвентаризационния опис.

(2) Веднъж годишно от месец септември до месец декември се извършва инвентаризация на имущество на ДГот комисия, назначена от директора.

Чл.230.  Директорът със заповед определя кой да ползва и съхранява печата на училището / ЗАС / и какви документи да се подпечатват.

Чл. 231. Всеки учител, служител или работник е длъжен да спазва Етичен кодекс за поведение на учителите, служителите и работниците в ДГ който определя етичните правила за поведение и има за цел да повиши общественото доверие в техния морал и професионализъм, както и да издигне престижа на детското заведение.

Чл. 232. Всеки учител, служител или работник в ДГ” е длъжен да се запознае с Антикорупционната програма и да  спазва нейните принципи, както и своевременно да докладва на комисията, определена със заповед на директора, при откриване на корупционни практики или измами.

Чл. 233. Този правилник е изготвен и действа в ДГ при нормален режим на работа. Допуска се промяна на някой от разделите на правилника при създадени форсмажорни и/или епидемични обстоятелства. Промените се оповестяват, като допълнение към правилника и се запознават служителите и родителите срещу подпис.
§ 1. Този правилник се изготвя на основание чл. 28, ал. 1, т. 2 от ЗПУО. 

§ 2. Правилникът влиза в сила след приемане с решение на педагогическия съвет и утвърждаването му със заповед от директора на детското заведение.

§ 3. ПДДГ се актуализира в следните случаи: 

1. в случай на промени в организацията на дейността на детското заведение;

2. при промяна на нормативната база в образованието, отнасящи се до предучилищното образование;

3. при възникнала необходимост в хода на прилагането му.

§ 4. С Правилника, по утвърден график, се запознават педагогическия, непедагогическия персонал и родителите. Запознатите удостоверяват това с подписа си.

§ 5. На вниманието на родителската общност правилникът се предоставя чрез страниците на сайта на детското заведение и на първата родителска среща за учебната година.

§ 6. Указания за изпълнението на Правилника се получават от директора на детската градина.

§ 7. Контрол по спазване на ПДДГ се осъществява от директора на ДГ № 40 „Детски свят“.
 Правилникът за дейността на ДГ № 40 „Детски свят“ е приет с решение на педагогическия съвет – Протокол № 1/ 15.09.2025г. и утвърден със заповед на директора.
   Приложение 1

    Утвърдил: ……………...
   Заповед  № 

    Директор /В. ДИМИТРОВА/

МОДЕЛ НА РАБОТА СЪС СЕМЕЙСТВАТА И ДЕЦАТА В ПЕРИОДА НА АДАПТАЦИЯ ОТ СЕМЕЙНАТА СРЕДА КЪМ ДЕТСКАТА ГРАДИНА

    Един от най-важните етапи в развитието на детето е посещаването на детска градина. Това са годините, в които те, попадайки в нова среда, ще придобият нови навици и умения, както и ще създадат прекрасни приятелства. Процесът за адаптация на всяко дете е различен и индивидуален. Децата, които постъпват направо в първа група или не са посещавали редовно детска ясла, преживяват различен период на социализиране, в зависимост от различни фактори – здравословно състояние, характер, предварителна подготовка за детска градина.  

    Процесът на адаптация  не е само „тръгването на детето на детска градина“, нито „сблъсък на две среди“, а процес на пренастройване на ролите в семейството, понякога дори на дълбока лична промяна и на връщане към време, в което ние самите сме били деца. Продължителността  зависи най-вече – от нагласата на родителите. За едно дете може да е достатъчна седмица, за да свикне с промяната и новата обстановка в градината, а за друго може да са необходими месеци.

    Етапи на адаптация:

· Шок, отрицание – децата обикновено се съпротивляват “Не, няма да ходя на градина!“- това е естествена и нормална реакция

· Детето разбира, че детката градина е неизбежна.- в този момент обикновено се проявява агресия (бута, удря, отблъсква и др,), която е насочена към това, което се случва с него.

· Детето започва да се пазари – ако може да говори, се срещат въпроси от рода на : „А не мога ли да дойда с теб на работа ?“,“Може ли да отана с баба?“ и др., ако все още не говори може да се появят психосоматични симптоми – темература, болки в корема и др.

· Тъга – детето страда и оплаква промяната, в която се налага да бъде далеч от дома и мама.

· Смирение и приемане – детето започвва да открива положителните страни на детската градина.

Всяко дете преминава през тези етапи, но при някои те протичат по-тежко. За да помогнем е важно да разбираме какво се случва с детето в конкретния момент.

   Какво съветваме родителите :
· За да може детето да се почувства спокойно в детската градина, е необходимо да се направят някои промени у дома. Целта е  да се информира детето за предстоящите нови неща, както и да се наподоби в известна степен условията в детската градина, както и дневния режим там.
·  Да се наподоби режима за бодърстване и сън на този на детската градина.
· Синхронизиране на  правилата!  Когато човек сменя средата, е необходимо да се адаптира и към условията и изискванията на новото място. Това очаква детето, когато постъпи в детската градина – ще е необходимо да се приспособи. Колкото по-бързо и лесно  се въведат правила и граници, толкова предстоящата промяна няма да изглежда на малчугана напълно непозната и оттам плашеща. Основата на спазването на правилата и дисциплината в детската градина се поставя вкъщи.
Част от правилата, които можете да въведете, са:
1. Детето да общува учтиво с връстниците и с възрастните – да познава значението на думички като благодаря, моля, заповядай.
2. Да поздравява другите деца и работещите в детската градина първоначално след покана от страна на родителя, а скоро след това и по навик – самостоятелно и без напомняне.
3.  Детето да бъде научено още в семейството да търси помощ, когато се затруднява с нещо. Голяма част от децата, опитвайки се да се справят сами, често се нараняват или изпадат в състояние на безпомощност, истерия и силен плач.
4. Детето да уведомява възрастните за своите нужди – Гладен съм!; Ходи ми се до тоалетна!; Може ли да стана от масата! и др

 Това е изключително полезно за персонала на детското заведение, тъй като, вече информиран за това, което детето иска да направи, той може да вземе най-адекватното за ситуацията решение и да даде на детето инструкции.

5. Хубаво е детето да умее да играе с играчките, по възможност да ги оставя на местата им или да ги отстъпва на връстник.
6. Полезно е детето да може да се самообслужва преди сън и да не разчита само на възрастните. Спалното помещение в детската градина е тихо място за почивка. Хубаво е на детето у дома да бъде напомняно да не разговаря, когато вече е в леглото си.

7. Важно е детето да умее да измива ръцете си със сапун преди хранене и след ползване на тоалетна, всеки път, когато са замърсени – при игра, при работа с боички и др. Добре е на мивката децата да бъдат внимателни, да не си мокрят ръкавите, обувките, дрехите.

8. Хубаво е у дома да научите малчугана да използва и салфетка, да уведомява, когато иска допълнително храна, да внимава и да пази дрешките си (доколкото е възможно това) и т.н

· Воденето и взимането на детето от детска градина е важен момент в периода на адаптация. Добре е родителите да могат да осигурят на детето:

· Психическа нагласа и подготовка

· Прецизно поведение спрямо нуждите на детето

· Спокойствие и усмивки

· Разпределение на ролите-кой ще води детето

· Умение за овладяване на емоции

· Разделяйте се бързо, когато оставяте детето в детската градина. Раздялата с мама или татко трябва да бъде бърза и кратка. Кажете ли веднъж „Чао, тръгвам“, непременно тръгнете. Повярвайте на госпожата, ако ви каже, че детето се успокоява щом влезе в стаята. Практиката показва, че голям процент от децата свикват много по-бързо с новата среда, отколкото родителите си представят.

· Вярвайте на детето и уменията му за адаптиране, вярвайте и на детската градина. Бъдете търпеливи и подкрепящи.
Какво правим ние :
· Консултиране на родителите преди детето да постъпи в ДГ. 
   Определя се предварително индивидуална среща по време на която педагогическия екип дава препоръки и напътствия на родителите, с които да подпомогне адаптацията на детето и на семейството за предстоящото постъпване в детска градина. Учителите дават информация относно дневния режим и заниманията с децата в групата. Родителят дава информация за уменията и навиците на детето си, с което да подпомогне работата на учителите.

· Разходка в двора на детската градина учител - родител – дете. 

· Поетапен прием на децата в детската градина.

· През първия месец ежедневен мониторинг по отношение на здравето и психо-емоционалното състояние на детето;

· Диференцирани принципи и дейности при адаптацията на всяко дете.

· При първоначално постъпване в детската градина е осигурено взаимодействие с психолог, който също подпомага процеса на адаптация.

С децата от 3-3,6г възраст, се извършва Ранно оценяване на развитието, във връзка с чл.8, ал.3, т.1 от Наредбата за приобщаващо образование. Провежда се чрез скрининг тест след информирано съгласие от родител.

· С родителите се провежда анкета с въпроси за опознаване личностните      характеристики на детето.

· Подбираме материали за родителите с консултативен  и указателен характер;

· Запознаване на детето със заобикалящата го среда /помещенията, в които пребивава групата: занималня, спалня, сервизни помещения и др./

· Подкрепа на детето по отношение на навиците му през първоначалния етап на адаптация;

· Включване на детето в любима за него игра, предложена от родителите му и съвместно разиграна с децата в групата.
· Подбор на игри и упражнения за изграждане на положителна представа у детето за престоя му в детската градина.

· Мероприятия проведени в детската градина и извън нея с участието на деца и родители съместно.

· Осигуряване на безопасна и спокойна среда.

  Приемаме ,че детето се е адаптирало тогава когато: 
- идва с желание сутрин,не желае да си тръгва вечер;
            - чувства се щастливо през престоя в детската градина
            - вечер разказва за преживяното
Екипът на ДГ№40 „Детски свят“ разбира, че всяко дете е уникално и може да се нуждае от известно време, за да се адаптира към новия ежедневен режим и рутина. Ние работим за позитивна нагласа към живота на децата в детската градина.
Измененията и допълнения на Наредба №5 от 2016г. за предучилищното образование (ДВ, бр.46 от 2016) влезли в сила от 2.10.2020г., задейства комисията за работа с родители да разработи модел за работа със семействата и децата в периода на адаптация от семейсната среда към детската градина.

